TRUE ประกาศกำไรไตรมาส 3 ที่ 104 ลบ. ฟาก 9 เดือนแตะ 1.2 พันลบ.
TRUE ประกาศกำไรไตรมาส 3 ที่ 104 ลบ. ฟาก 9 เดือนแตะ 1.2 พันลบ.
13 พ.ย. 2563

บริษัท ทรู คอร์ปอเรชั่น จำกัด (มหาชน) หรือ TRUE รายงานผลการดำเนินงานงวดไตรมาส 3 และงวด 9 เดือนแรกปี 2563 มีกำไรสุทธิ ดังนี้

โดยบริษัทมีรายได้จากการให้บริการรวมค่อนข้างทรงตัวจากไตรมาสเดียวกันของปีก่อนเป็น 26.5 พันล้านบาทใน ไตรมาส 3 ปี 2563 และเพิ่มขึ้นร้อยละ 1.4 จากช่วงเดียวกันของปีก่อนเป็น 79.7 พันล้านบาท ในช่วง 9 เดือนปี 2563 แม้ได้รับผลกระทบจากสถานการณ์การแพร่ระบาดของ COVID-19 และสภาพเศรษฐกิจ หนุนโดยการเติบโตของฐาน 3 ผู้ใช้บริการกลุ่มลูกค้าระบบรายเดือนและบรอดแบนด์อินเทอร์เน็ต
ขณะเดียวกัน ความมุ่งมั่นในการบริหารโครงสร้างต้นทุนอย่างเหมาะสมและมีประสิทธิภาพส่งผลให้ EBITDA เพิ่มขึ้นร้อยละ 19 จากไตรมาสเดียวกันในปีก่อนเป็น 9.4 พันล้านบาทในไตรมาสสาม หรือเพิ่มขึ้นร้อยละ 30 จากไตรมาสเดียวกันในปีก่อนเป็น 13.4 พันล้านบาทหากรวม ผลกระทบจากการปรับมาใช้มาตรฐานบัญชีใหม่ (TFRS16) ผลักดัน EBITDA ในช่วงเก้าเดือนแรกของปีให้เพิ่มขึ้นเป็น 38.6 พันล้านบาท กำไรสุทธิส่วนที่เป็นของบริษัทฯ ลดลงเมื่อเทียบกับปีก่อนเป็น 104.2 ล้านบาทในไตรมาส 3 ปี 2563 และ 1.2 พันล้านบาทในช่วง 9 เดือนแรกของปี 2563 จากค่าเสื่อมราคาและค่าตัดจำหน่ายที่เพิ่มขึ้นตามการขยายโครงข่ายอย่าง ต่อเนื่องและใบอนุญาตการใช้งานคลื่นความถี่ที่ได้รับเพิ่มในปีนี้ รวมถึงผลกระทบเชิงลบจากการปรับมาใช้มาตรฐานบัญชี TFRS16 และฐานที่สูงในไตรมาส 3 ปี 2562 ซึ่งมีการบันทึกกําไรจากการขายสินทรัพย์เข้ากองทุน DIF